آمریکا ساوونما ناظیرلیگی (پنتاگون)، قاچاق کؤچمن‌لرین اؤلکه‌یه داخیل اولماسینین قارشی‌سینی آلماق اوچون مکزیک‌ین مرزینه تخمینن مین عسگر گؤندره‌جک.
پنتاگون سؤزچوسو، ائتدیگی آچیقلامادا، 1 مارس تاریخین‌دن اعتباراً  مین عسگرین یئنی یئرلرده ایشه باشلایاجاغینی سؤیله‌دی.
آمریکا مطبوعاتیندا بیلدیریلیب کی، علاوه مین عسگر مکزیک‌ین مریزنه اوّلجه‌دن معین ائدیلمیش بؤلگه‌لره تیکان‌لی بیر تل قورماق اوچون چالیشا‌جاق. یئنی وظیفه‌لی عسگرلرین تخمینن 225 کیلومترلیک بیر ساحه‌ده تیکان‌لی تل چپرلری اولدوغو بیلدیریلدی.
لاتین آمریکا اؤلکه‌لرین‌دن یولا چیخا‌راق مکزیک مرزین‌دن آمریکایا گیرمک ایسته‌ین غیری-قانونی کؤچمن‌لری مانع تؤرتمک اوچون گؤمروک و مرز قوروما واحیدینده (CBP) دستک مقصدیله سرحده گؤندریلن عسگرلرین ساییسی‌نین موجود وضعیتده 5 مین جیواریندا اولدوغو ایفاده ائدیلیر.
پنتاگون، نوامبر آییندا اورتا آمریکا‌دان آمریکایا دوغرو گئدن کؤچمن کاروانینا قارشی مکزیک مرزینه 5 مین 900 عسگر قونوشلاندیرمیشدی. مسئولیت مدتی 15 دسامبردان 31 ژانویه‌یه قدر اوزادیلان عسگرلرین بیر قیسمی داها سونرا گئری چکیلمیشدی.
فوریه آیی باشیندا مکزیک مرزینه 3 مین 750 عسگر داها گؤندرجگینی یازان پنتاگون، بو عسگرلرین 90 گونلوک وظیفه مدتی محدود اولدوق‌لارینی آچیقلامیشدی.
